title: Vykonávacie nariadenie Komisie (EÚ) č. 1373/2013 z  19. decembra 2013 , ktorým sa ustanovujú podrobné pravidlá zavedenia systému vývozných licencií v sektore bravčového mäsa

text:
               20.12.2013

               SK

               Úradný vestník Európskej únie

               L 346/29

         VYKONÁVACIE NARIADENIE KOMISIE (EÚ) č. 1373/2013
   z 19. decembra 2013,
   ktorým sa ustanovujú podrobné pravidlá zavedenia systému vývozných licencií v sektore bravčového mäsa
   (kodifikované znenie)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 161 ods. 3, prvý odsek článku 170 a článok 192 ods. 2 v spojení s článkom 4,
   keďže:

               (1)

               Nariadenie Komisie (ES) č. 1518/2003 z 28. augusta 2003 ktorým sa ustanovujú podrobné pravidlá zavedenia systému vývozných licencií v sektore bravčového mäsa (2), bolo niekoľkokrát podstatne zmenené (3). V záujme jasnosti a prehľadnosti by sa malo toto nariadenie kodifikovať.

               (2)

               Pre vývozné licencie v sektore bravčového mäsa by mali byť ustanovené osobitné pravidlá, ktoré by mali obsahovať najmä ustanovenia o predkladaní žiadostí a o informáciách, ktoré by mali byť uvedené v žiadostiach a v licenciách okrem tých, ktoré obsahuje nariadenie Komisie (ES) č. 376/2008 z 23. apríla 2008, ktorým sa stanovujú podrobné pravidlá uplatňovania systému dovozných a vývozných licencií a certifikátov s vopred stanovenou sadzbou náhrady pre poľnohospodárske výrobky (4).

               (3)

               S cieľom zabezpečenia riadneho spravovania systému vývozných licencií by sa mala pre vývozné licencie podľa tohto systému stanoviť výška zábezpeky. Vzhľadom na riziko špekulácií, ktoré sú typické pre systém v sektore bravčového mäsa, by vývozné licencie nemali byť prenosné a mali by sa ustanoviť presné podmienky riadenia prístupu prevádzkovateľov k tomuto systému.

               (4)

               V súlade s článkom 169 nariadenia (ES) č. 1234/2007 súlad so záväzkami vyplývajúcimi z dohôd uzavretých podľa článku 218 zmluvy týkajúcich sa objemu vývozov sa má zabezpečiť na základe vývozných licencií. Preto by sa mal ustanoviť podrobný harmonogram pre podávanie žiadostí a pre vydávanie licencií.

               (5)

               Okrem toho rozhodnutia týkajúce sa žiadostí o vývozné licencie by sa mali oznamovať iba po uplynutí obdobia na posúdenie. Toto obdobie by malo umožniť Komisii odhadnúť požadované množstvá, ako aj s tým spojené náklady, a ak je to potrebné, prijať špeciálne opatrenia uplatniteľné najmä na žiadosti, o ktorých sa dosiaľ nerozhodlo. Je v záujme prevádzkovateľov, aby po stanovení koeficientu prijatia bolo možné zrušiť žiadosti o licencie.

               (6)

               Komisia by mala mať presné informácie týkajúce sa žiadostí o licencie a o využití vydaných licencií, aby bola schopná riadiť systém licencií. V záujme efektívneho spravovania by členské štáty mali používať informačný systém v súlade s nariadením Komisie (ES) č. 792/2009 z 31. augusta 2009, ktorým sa stanovujú podrobné pravidlá poskytovania informácií a predkladania dokumentov členskými štátmi Komisii v rámci spoločnej organizácie trhov, režimu priamych platieb, podpory poľnohospodárskych výrobkov a režimov uplatniteľných na najvzdialenejšie regióny a menšie ostrovy v Egejskom mori (5).

               (7)

               V prípade žiadostí týkajúcich sa množstiev rovnajúcich sa 25 tonám alebo menších by vývozné licencie, ak o to požiada prevádzkovateľ, mali byť vydané bez odkladu. V tomto prípade by licencie nemali podliehať žiadnym špeciálnym opatreniam prijatým Komisiou.

               (8)

               Na zabezpečenie presného sledovania vyvezených objemov by mala byť ustanovená výnimka z pravidiel týkajúcich sa tolerancií ustanovených v nariadení (ES) č. 376/2008.

               (9)

               Opatrenia stanovené v tomto nariadení sú v súlade so stanoviskom Riadiaceho výboru o spoločnej organizácii poľnohospodárskych trhov,

         PRIJALA TOTO NARIADENIE:
   Článok 1
   Všetky vývozy výrobkov v sektore bravčového mäsa, na ktoré sú požadované vývozné náhrady, vyžadujú predloženie vývoznej licencie s vopred stanovenou sadzbou náhrady.
   Článok 2
   1.   Vývozné licencie sú platné 90 dní odo dňa ich vydania v zmysle článku 22 ods. 2 nariadenia (ES) č. 376/2008.
   2.   Žiadosti o licencie a licencie obsahujú v kolónke 15 opis výrobku a v kolónke 16 dvanásťmiestny kód výrobku podľa nomenklatúry poľnohospodárskych výrobkov pre vývozné náhrady.
   3.   Kategórie výrobkov uvedené v druhom pododseku článku 13 ods. 1 nariadenia (ES) č. 376/2008, ako aj výška zábezpeky pre vývozné licencie sú stanovené v prílohe I k tomuto nariadeniu.
   4.   Žiadosti o licencie a licencie obsahujú v kolónke 20 najmenej jeden z údajov uvedených v prílohe II.
   Článok 3
   1.   Žiadosti o vývozné licencie sa môžu predkladať príslušným orgánom každý týždeň od pondelka do piatka.
   2.   Žiadatelia o vývozné licencie musia byť fyzické alebo právnické osoby, ktoré sú v čase predloženia žiadostí schopné preukázať príslušným orgánom v členských štátoch, že aktívne obchodujú v sektore bravčového mäsa aspoň 12 mesiacov. Maloobchodné zariadenia a reštaurácie predávajúce svoj tovar konečným zákazníkom však nesmú predkladať žiadosti.
   3.   Vývozné licencie sa vydávajú v stredu nasledujúcu po období uvedenom v odseku 1 za predpokladu, že Komisia neprijala žiadne zo špeciálnych opatrení uvedených v odseku 4.
   4.   Ak by vydanie vývozných licencií viedlo k prekročeniu alebo by mohlo predstavovať riziko prekročenia vyčlenenej sumy rozpočtu alebo k prekročeniu maximálneho množstva, ktoré môže byť vyvezené s náhradou počas obdobia, v rámci ktorého je potrebné zohľadniť limity ustanovené v článku 169 nariadenia (ES) č. 1234/2007, alebo by vydanie vývozných licencií nebolo možné zabezpečiť kontinuitu vývozov počas zostávajúceho obdobia, môže Komisia:

               a)

               stanoviť jednotné percento schválenia požadovaných množstiev;

               b)

               zamietnuť žiadosti, ktorým ešte neboli udelené vývozné licencie;

               c)

               pozastaviť prijímanie žiadostí o vývozné licencie počas maximálne 5 pracovných dní, ale s možnosťou predĺženia danej lehoty v súlade s postupmi uvedenými v článku 195 ods. 2 nariadenia (ES) č. 1234/2007.

         V prípade uvedenom v prvom pododseku, písm. c) sú žiadosti o vývozné licencie predložené počas pozastavenia neplatné.
   Opatrenia stanovené v prvom pododseku písm. c) môžu byť prijaté alebo pozmenené podľa kategórie produktu alebo krajiny určenia.
   5.   Opatrenia stanovené v odseku 4 môžu byť taktiež prijaté, ak ide o žiadosti o vývozné licencie, ktoré prekračujú stanovené množstvové kvóty alebo pri ktorých je riziko prekročenia množstiev bežného odbytu pre určitú destináciu, a ak vystavenie požadovaných licencií predstavuje riziko špekulácií, narušenia konkurencie medzi prevádzkovateľmi alebo porušenia príslušných výmen alebo vnútorného trhu.
   6.   Ak sa požadované množstvá odmietnu alebo znížia, zábezpeka sa bezodkladne vracia v prípade všetkých množstiev, pre ktoré žiadostiam nebolo vyhovené.
   7.   Bez toho, aby bol dotknutý odsek 3, pri stanovení jednotného percenta schválenia nižšieho ako 80 % sa licencia vydáva najneskôr do jedenástich pracovných dní odo dňa uverejnenia tohto percenta v Úradnom vestníku Európskej únie. Počas 10 pracovných dní odo dňa jeho uverejnenia prevádzkovateľ môže:

               a)

               buď stiahnuť svoju žiadosť, v tomto prípade sa zábezpeka vráti bezodkladne, alebo

               b)

               požiadať o okamžité vydanie licencie, v tomto prípade príslušný orgán licenciu vydáva bez meškania, ale nie pred obvyklým dátumom vydania v príslušnom týždni.

         8.   Odlišne od odseku 3 môže Komisia určiť na vydanie vývoznej licencie iný deň, ako je streda, ak nemožno dodržať tento deň.
   Článok 4
   1.   Na požiadanie prevádzkovateľa žiadosti o licencie na výrobky v množstve do 25 ton nepodliehajú žiadnym špeciálnym opatreniam, ako je uvedené v článku 3 ods. 4, a požadované licencie sa vydávajú bezodkladne.
   V takýchto prípadoch napriek článku 2 ods. 1 sa obmedzí doba platnosti povolení na päť pracovných dní od skutočného dňa ich vydania v zmysle článku 22 ods. 2 nariadenia (ES) č. 376/2008 a v kolónke 20 žiadostí o povolenia a v povoleniach sa uvedie jeden z údajov podľa prílohy III.
   2.   Komisia môže v prípade potreby pozastaviť uplatňovanie tohto článku.
   Článok 5
   Vývozné licencie nie sú prenosné.
   Článok 6
   1.   Pri množstve vyvezenom v rámci tolerancie podľa článku 7 ods. 4 nariadenia (ES) č. 376/2008 nevzniká nárok na vyplatenie náhrady.
   2.   V kolónke 22 licencie musí byť uvedený najmenej jeden z údajov uvedených v prílohe IV.
   Článok 7
   1.   Členské štáty oznamujú Komisii každý piatok tieto informácie:

               a)

               žiadosti o vývozné licencie podľa článku 1 predložené od pondelka do piatka toho istého týždňa s uvedením, či spadajú, alebo nespadajú do pôsobnosti článku 4;

               b)

               množstvá, na ktoré sa vzťahujú vývozné licencie vydané v predošlú stredu, okrem množstiev, na ktoré sa vzťahujú licencie bezodkladne vydané podľa článku 4;

               c)

               množstvá, na ktoré sa vzťahujú žiadosti o vývozné licencie zamietnuté v predošlom týždni podľa článku 3 ods. 7.

         2.   Hlásenia o žiadostiach uvedených v odseku 1 písm. a) presne uvádzajú:

               a)

               množstvo vyjadrené hmotnosťou výrobkov pre každú kategóriu podľa článku 2 ods. 3;

               b)

               podrobný rozpis množstiev podľa miesta určenia pre každú kategóriu v prípade, že sa výška zábezpeky odlišuje v závislosti od miesta určenia;

               c)

               výšku uplatniteľnej náhrady;

               d)

               celkový objem vopred stanovenej sadzby náhrady v eurách pre danú kategóriu.

         3.   Členské štáty každý mesiac oznamujú Komisii po uplynutí platnosti vývozných licencií nevyčerpané množstvo vývozných licencií.
   4.   Všetky hlásenia uvedené v tomto nariadení vrátane hlásení uvádzajúcich nulové údaje sa podávajú podľa nariadenia (ES) č. 792/2009.
   Článok 8
   Nariadenie (ES) č. 1518/2003 sa zrušuje.
   Odkazy na zrušené nariadenie sa považujú za odkazy na toto nariadenie a znejú v súlade s tabuľkou zhody uvedenou v prílohe VI.
   Článok 9
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a je priamo uplatniteľné vo všetkých členských štátoch.
      V Bruseli 19. decembra 2013

            Za Komisiu

            predseda

         José Manuel BARROSO

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 217, 29.8.2003, s. 35.

      (3)  Pozri prílohu V.

      (4)  Ú. v. EÚ L 114, 26.4.2008, s. 3.

      (5)  Ú. v. EÚ L 228, 1.9.2009, s. 3.

      PRÍLOHA I

                  Kód výrobku podľa nomenklatúry poľnohospodárskych výrobkov pre vývozné náhrady (1)

                  Kategória

                  Výška zábezpeky (EUR/100 kg) Čistá hmotnosť

                  0203 11 10 9000
                  0203 21 10 9000

                  1

                  10

                  0203 12 11 9100
                  0203 12 19 9100
                  0203 19 11 9100
                  0203 19 13 9100
                  0203 19 55 9110
                  0203 22 11 9100
                  0203 22 19 9100
                  0203 29 11 9100
                  0203 29 13 9100
                  0203 29 55 9110

                  2

                  10

                  0203 19 15 9100
                  0203 19 55 9310
                  0203 29 15 9100

                  3

                  6

                  0210 11 31 9110
                  0210 11 31 9910

                  4

                  14

                  0210 12 19 9100

                  5

                  0

                  0210 19 81 9100

                  6

                  14

                  0210 19 81 9300

                  7

                  14

                  1601 00 91 9120

                  8

                  5

                  1601 00 99 9110

                  9

                  4

                  1602 41 10 9110

                  10

                  8

                  1602 42 10 9110

                  11

                  6

                  1602 41 10 9130
                  1602 42 10 9130
                  1602 49 19 9130

                  12

                  5

         (1)  Nariadenie Komisie (EHS) č. 3846/87, sektor 6 (Ú. v. ES L 366, 24.12.1987, s. 1).

      PRÍLOHA II

         Údaje uvedené v článku 2 ods. 4

                  —

                  :

                  V bulharčine

                  :

                  Регламент за изпълнение (ЕC) № […]

                  —

                  :

                  v španielčine

                  :

                  Reglamento de Ejecución (UE) no […]

                  —

                  :

                  v češtine

                  :

                  Prováděcí nařízení (EU) č. […]

                  —

                  :

                  v dánčine

                  :

                  Gennemførelsesforordning (EU) nr. […]

                  —

                  :

                  v nemčine

                  :

                  Durchführungsverordnung (EU) Nr. […]

                  —

                  :

                  v estónčine

                  :

                  Rakendusmäärus (EL) nr […]

                  —

                  :

                  v gréčtine

                  :

                  Εκτελεστικός κανονισμός (ΕΕ) αριθ. […]

                  —

                  :

                  v angličtine

                  :

                  Implementing Regulation (EU) No […]

                  —

                  :

                  vo francúzštine

                  :

                  Règlement d’exécution (UE) no […]

                  —

                  :

                  v chorvátčine

                  :

                  Provedbena uredba (EU) br. […]

                  —

                  :

                  v taliančine

                  :

                  Regolamento di esecuzione (UE) n. […]

                  —

                  :

                  v lotyštine

                  :

                  Īstenošanas regula (ES) Nr. […]

                  —

                  :

                  v litovčine

                  :

                  Įgyvendinimo reglamentas (ES) Nr. […]

                  —

                  :

                  v maďarčine

                  :

                  …/…/EU végrehajtási rendelet

                  —

                  :

                  v maltčine

                  :

                  Regolament ta‘ Implimentazzjoni (UE) Nru […]

                  —

                  :

                  v holandčine

                  :

                  Uitvoeringsverordening (EU) nr. […]

                  —

                  :

                  v poľštine

                  :

                  Rozporządzenie wykonawcze (UE) nr […]

                  —

                  :

                  v portugalčine

                  :

                  Regulamento de Execução (UE) n.o […]

                  —

                  :

                  v rumunčine

                  :

                  Regulamentul de punere în aplicare (UE) nr. […]

                  —

                  :

                  v slovenčine

                  :

                  Vykonávacie nariadenie (EÚ) č. […]

                  —

                  :

                  v slovinčine

                  :

                  Izvedbena uredba (EU) št. […]

                  —

                  :

                  vo fínčine

                  :

                  Täytäntöönpanoasetus (EU) N:o […]

                  —

                  :

                  vo švédčine

                  :

                  Genomförandeförordning (EU) nr […]

      PRÍLOHA III

         Údaje uvedené v druhom pododseku článku 4 ods. 1

                  —

                  :

                  V bulharčine

                  :

                  Лицензия, валидна пет работни дни

                  —

                  :

                  v španielčine

                  :

                  Certificado válido durante cinco días hábiles

                  —

                  :

                  v češtine

                  :

                  Licence platná pět pracovních dní

                  —

                  :

                  v dánčine

                  :

                  Licens, der er gyldig i fem arbejdsdage

                  —

                  :

                  v nemčine

                  :

                  Fünf Arbeitstage gültige Lizenz

                  —

                  :

                  v estónčine

                  :

                  Litsents kehtib viis tööpäeva

                  —

                  :

                  v gréčtine

                  :

                  Πιστοποιητικό που ισχύει για πέντε εργάσιμες ημέρες

                  —

                  :

                  v angličtine

                  :

                  Licence valid for five working days

                  —

                  :

                  vo francúzštine

                  :

                  Certificat valable cinq jours ouvrables

                  —

                  :

                  v chorvátčine

                  :

                  Dozvola vrijedi pet radnih dana

                  —

                  :

                  v taliančine

                  :

                  Titolo valido cinque giorni lavorativi

                  —

                  :

                  v lotyštine

                  :

                  Licences derīguma termiņš ir piecas darbdienas

                  —

                  :

                  v litovčine

                  :

                  Licencijos galioja penkias darbo dienas

                  —

                  :

                  v maďarčine

                  :

                  Öt munkanapig érvényes tanúsítvány

                  —

                  :

                  v maltčine

                  :

                  Liċenza valida għal ħamest ijiem tax-xogħol

                  —

                  :

                  v holandčine

                  :

                  Certificaat met een geldigheidsduur van vijf werkdagen

                  —

                  :

                  v poľštine

                  :

                  Pozwolenie ważne pięć dni roboczych

                  —

                  :

                  v portugalčine

                  :

                  Certificado de exportação válido durante cinco dias úteis

                  —

                  :

                  v rumunčine

                  :

                  Licență valabilă timp de cinci zile lucrătoare

                  —

                  :

                  v slovenčine

                  :

                  Licencia platí päť pracovných dní

                  —

                  :

                  v slovinčine

                  :

                  Dovoljenje velja 5 delovnih dni

                  —

                  :

                  vo fínčine

                  :

                  Todistus on voimassa viisi työpäivää

                  —

                  :

                  vo švédčine

                  :

                  Licensen är giltig fem arbetsdagar

      PRÍLOHA IV

         Údaje uvedené v článku 6 ods. 2

                  —

                  :

                  V bulharčine

                  :

                  Възстановяване, валидно за […] тона (количество, за което е издадена лицензията).

                  —

                  :

                  v španielčine

                  :

                  Restitución válida por […] toneladas (cantidad por la que se expida el certificado).

                  —

                  :

                  v češtine

                  :

                  Náhrada platná pro […] tun (množství, pro které je licence vydána).

                  —

                  :

                  v dánčine

                  :

                  Restitutionen omfatter […] t (den mængde, licensen vedrører).

                  —

                  :

                  v nemčine

                  :

                  Erstattung gültig für […] Tonnen (Menge, für welche die Lizenz ausgestellt wurde).

                  —

                  :

                  v estónčine

                  :

                  Eksporditoetus kehtib […] tonni kohta (kogus, millele on antud ekspordilitsents).

                  —

                  :

                  v gréčtine

                  :

                  Επιστροφή ισχύουσα για […] τόνους (ποσότητα για την οποία έχει εκδοθεί το πιστοποιητικό).

                  —

                  :

                  v angličtine

                  :

                  Refund valid for […] tonnes (quantity for which the licence is issued).

                  —

                  :

                  vo francúzštine

                  :

                  Restitution valable pour […] tonnes (quantité pour laquelle le certificat est délivré).

                  —

                  :

                  v chorvátčine

                  :

                  Subvencija vrijedi za […] tona (količina za koju je izdana dozvola).

                  —

                  :

                  v taliančine

                  :

                  Restituzione valida per […] t (quantitativo per il quale il titolo è rilasciato).

                  —

                  :

                  v lotyštine

                  :

                  Kompensācija ir spēkā attiecībā uz […] tonnām (daudzums par kuru ir izsniegta licence).

                  —

                  :

                  v litovčine

                  :

                  Grąžinamoji išmoka galioja […] tonoms (kiekis, kuriam išduota licencija).

                  —

                  :

                  v maďarčine

                  :

                  A visszatérítés […] tonnára érvényes (azt a mennyiséget kell feltüntetni, amelyre az engedélyt kiadták).

                  —

                  :

                  v maltčine

                  :

                  Rifużjoni valida għal […] tunnellati (kwantità li għaliha tinħareġ il-liċenza).

                  —

                  :

                  v holandčine

                  :

                  Restitutie geldig voor […] ton (hoeveelheid waarvoor het certificaat wordt afgegeven).

                  —

                  :

                  v poľštine

                  :

                  Refundacja ważna dla […] ton (ilość, dla której zostało wydane pozwolenie).

                  —

                  :

                  v portugalčine

                  :

                  Restituição válida para […] toneladas (quantidade relativamente à qual é emitido o certificado).

                  —

                  :

                  v rumunčine

                  :

                  Restituire valabilă pentru […] tone (cantitatea pentru care a fost eliberată licența).

                  —

                  :

                  v slovenčine

                  :

                  Náhrada je platná pre […] ton (množstvo, pre ktoré bola vydaná licencia).

                  —

                  :

                  v slovinčine

                  :

                  Nadomestilo velja za […] ton (količina, za katero je bilo dovoljenje izdano).

                  —

                  :

                  vo fínčine

                  :

                  Tuki on voimassa […] tonnille (määrä, jolle todistus on myönnetty).

                  —

                  :

                  vo švédčine

                  :

                  Ger rätt till exportbidrag för […] ton (den kvantitet för vilken licensen utfärdats).

      PRÍLOHA V

         Zrušené nariadenie so zoznamom neskorších zmien

                  Nariadenie Komisie (ES) č. 1518/2003
                  (Ú. v. EÚ L 217, 29.8.2003, s. 35).

                  Nariadenie Komisie (ES) č. 130/2004
                  (Ú. v. EÚ L 19, 27.1.2004, s. 14).

                  Nariadenie Komisie (ES) č. 1361/2004
                  (Ú. v. EÚ L 253, 29.7.2004, s. 9).

                  Nariadenie Komisie (ES) č. 1713/2006
                  (Ú. v. EÚ L 321, 21.11.2006, s. 11).

                  Iba článok 12.

                  Nariadenie Komisie (EÚ) č. 557/2010
                  (Ú. v. EÚ L 159, 25.6.2010, s. 13).

                  Iba článok 1.

                  Nariadenie Komisie (EÚ) č. 519/2013
                  (Ú. v. EÚ L 158, 10.6.2013, s. 74).

                  Iba bod 6.G.2 prílohy.

      PRÍLOHA VI

         Tabuľka zhody

                  Nariadenie (ES) č. 1518/2003

                  Toto nariadenie

                  článok 1

                  článok 1

                  článok 2 ods. 1 prvý pododsek

                  článok 2 ods. 1

                  článok 2 ods. 1 druhý pododsek

                  —

                  článok 2 ods. 2 a 3

                  článok 2 ods. 2 a 3

                  článok 2 ods. 4 úvodné slová

                  článok 2 ods. 4

                  článok 2 ods. 4 prvá až jedenásta zarážka

                  príloha II

                  článok 3 ods. 1 až 4

                  článok 3 ods. 1 až 4

                  článok 3 ods. 4a

                  článok 3 ods. 5

                  článok 3 ods. 5

                  článok 3 ods. 6

                  článok 3 ods. 6

                  článok 3 ods. 7

                  článok 3 ods. 7

                  článok 3 ods. 8

                  články 4 and 5

                  články 4 and 5

                  článok 6 ods. 1

                  článok 6 ods. 1

                  článok 6 ods. 2 úvodné slová

                  článok 6 ods. 2

                  článok 6 ods. 2 prvá až jedenásta zarážka

                  príloha IV

                  článok 7

                  článok 7

                  článok 8

                  —

                  —

                  článok 8

                  článok 9

                  článok 9

                  príloha I

                  príloha I

                  príloha Ia

                  príloha III

                  príloha III

                  —

                  príloha IV

                  —

                  —

                  príloha V

                  —

                  príloha VI


title: Vykonávacie nariadenie Komisie (EÚ) č. 739/2011 z  27. júla 2011 , ktorým sa mení a dopĺňa príloha I k nariadeniu Európskeho parlamentu a Rady (ES) č. 854/2004, ktorým sa stanovujú osobitné predpisy na organizáciu úradných kontrol produktov živočíšneho pôvodu určených na ľudskú spotrebu  Text s významom pre EHP

text:
               28.7.2011

               SK

               Úradný vestník Európskej únie

               L 196/3

         VYKONÁVACIE NARIADENIE KOMISIE (EÚ) č. 739/2011
   z 27. júla 2011,
   ktorým sa mení a dopĺňa príloha I k nariadeniu Európskeho parlamentu a Rady (ES) č. 854/2004, ktorým sa stanovujú osobitné predpisy na organizáciu úradných kontrol produktov živočíšneho pôvodu určených na ľudskú spotrebu
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 854/2004 z 29. apríla 2004, ktorým sa stanovujú osobitné predpisy na organizáciu úradných kontrol produktov živočíšneho pôvodu určených na ľudskú spotrebu (1), a najmä na jeho článok 17 ods. 1,
   keďže:

               (1)

               V nariadení (ES) č. 854/2004 sa stanovujú osobitné predpisy na organizáciu úradných kontrol produktov živočíšneho pôvodu určených na ľudskú spotrebu. Predovšetkým niekoľko ustanovení vzťahujúcich sa na inšpekcií mäsa v častiach B, D a F kapitoly II oddiele I a v kapitolách I a V oddielu II, ako aj v kapitole II oddielu III prílohy I k uvedenému nariadeniu, odkazuje na choroby uvedené v zoznamoch A alebo B Svetovej organizácie pre zdravie zvierat (OIE).

               (2)

               Systém OIE, na základe ktorého sa choroby zatrieďujú do kategórií a zaraďujú do zoznamov, sa zmenil. Zoznamy A a B sú nahradené jediným zoznamom OIE. Okrem toho sú teraz právne predpisy Únie v súlade s odporúčaniami OIE. Dôsledkom toho je väčšina odkazov na uvedené zoznamy nadbytočná. Preto je vhodné zmeniť a doplniť príslušné ustanovenia v oddieloch I, II a III v prílohe I k uvedenému nariadeniu a namiesto toho pri vykonávaní inšpekcie pred zabitím alebo po zabití alebo akejkoľvek inej kontrolnej činnosti uviesť odkazy na choroby zvierat, na ktoré sa vzťahujú právne predpisy Únie, pokiaľ sa neuvedie odkaz na v súčasnosti neznáme choroby s pôvodom v tretích krajinách.

               (3)

               V smernici Rady 2002/99/ES zo 16. decembra 2002 ustanovujúcej pravidlá pre zdravie zvierat, ktorými sa riadi produkcia, spracovanie, distribúcia a uvádzanie produktov živočíšneho pôvodu určených na ľudskú spotrebu na trh (2) sa stanovuje, že produkty živočíšneho pôvodu sa majú získavať zo zvierat, ktoré nepodchádzajú z chovu, zariadenia, územia alebo časti územia, na ktoré sa vzťahujú príslušné veterinárne obmedzenia. V prílohe I k uvedenej smernici je uvedený zoznam právnych predpisov Únie, v ktorých sú uvedené kontrolné opatrenia týkajúce sa určitých chorôb zvierat, ktoré sú relevantné v súvislosti s obchodovaním s produktmi živočíšneho pôvodu. Z dôvodu konzistentnosti by sa na obchod s produktmi živočíšneho pôvodu mali vzťahovať iba obmedzenia z dôvodov súvisiacich so zdravím zvierat, ktoré vychádzajú z právnych predpisov Únie uvedených v prílohe I.

               (4)

               V súlade s časťou E prílohy II k nariadeniu Európskeho parlamentu a Rady (ES) č. 2160/2003 zo 17. novembra 2003 o kontrole salmonely a ostatných špecifikovaných zoonotických pôvodcov pochádzajúcich z potravín (3) musí byť splnené kritérium neprítomnosti salmonely v 25 gramoch čerstvého hydinového mäsa, ktoré sa má umiestniť na trh na účely ľudskej spotreby. V súlade s uvedenou časťou sa však toto kritérium nevzťahuje na čerstvé hydinové mäso určené na priemyselné tepelné ošetrenie alebo iný typ úpravy na odstránenie salmonely. V bode 2 kapitoly V oddielu II prílohy I k nariadeniu (ES) č. 854/2004 sa stanovuje, že úradný veterinárny lekár môže stanoviť požiadavky týkajúce sa používania určitého mäsa. Bod 2 v kapitole V oddiele II by sa mal zmeniť a doplniť s cieľom umožniť úradnému veterinárnemu lekárovi stanoviť priemyselné tepelné ošetrenie alebo iný typ úpravy na odstránenie salmonely.

               (5)

               Príloha I k nariadeniu (ES) č. 854/2004 by sa preto mala zodpovedajúcim spôsobom zmeniť a doplniť.

               (6)

               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TOTO NARIADENIE:
   Článok 1
   Príloha I k nariadeniu (ES) č. 854/2004 sa mení a dopĺňa v súlade s prílohou k tomuto nariadeniu.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 27. júla 2011

            Za Komisiu

            predseda

         José Manuel BARROSO

      (1)  Ú. v. EÚ L 139, 30 4.2004, s. 206.

      (2)  Ú. v. ES L 18, 23.1.2003, s. 11.

      (3)  Ú. v. EÚ L 325, 12.12.2003, s. 1.

      PRÍLOHA
      Príloha I k nariadeniu (ES) č. 854/2004 sa mení a dopĺňa takto:

                  1.

                  V oddiele I sa kapitola II mení a dopĺňa takto:

                              a)

                              V časti B ods. 2 sa písmeno b) nahrádza takto:

                                          „b)

                                          stavu, ktorý by mohol mať nepriaznivý vplyv na ľudské zdravie alebo zdravie zvierat, pričom sa venuje osobitná pozornosť zisteniu zoonotických chorôb a chorôb zvierat, pre ktoré sú stanovené veterinárne predpisy v právnych predpisoch Únie.“

                              b)

                              V časti D sa bod 1 nahrádza takto:

                                          „1.

                                          Telá a k nim patriace vedľajšie jatočné produkty sa musia po zabití bez omeškania podrobiť inšpekcii post mortem. Musí sa prehliadnuť celý vonkajší povrch. Z toho dôvodu sa môže vyžadovať minimálna manipulácia s telami a vedľajšími jatočnými produktmi alebo špeciálne technické zariadenia. Osobitná pozornosť sa musí venovať zisteniu zoonotických chorôb a chorôb zvierat, pre ktoré sú stanovené veterinárne predpisy v právnych predpisoch Únie. Rýchlosť porážacej linky a počet prítomných pracovníkov vykonávajúcich prehliadku musí byť dostatočný na to, aby bolo možné vykonať náležitú inšpekciu.“

                              c)

                              V časti F ods. 1 sa písmeno d) nahrádza takto:

                                          „d)

                                          zistenia chorôb zvierat, pre ktoré sú stanovené veterinárne predpisy v právnych predpisoch Únie.“

                  2.

                  Oddiel II sa mení a dopĺňa takto:

                              a)

                              V kapitole I sa bod 4 nahrádza takto:

                                          „4.

                                          Ak má úradný veterinárny lekár pri vykonávaní prehliadky pred zabitím alebo po zabití alebo akejkoľvek inej inšpekčnej činnosti podozrenie na prítomnosť pôvodcov infekcií chorôb zvierat, pre ktoré sú stanovené veterinárne predpisy v právnych predpisoch Únie, úradný veterinárny lekár to musí zodpovedajúcim spôsobom oznámiť príslušnému orgánu a obe strany musia vykonať všetky nevyhnutné opatrenia a preventívne opatrenia, aby sa zabránilo možnému šíreniu pôvodcov infekcií v súlade s uplatniteľnými právnymi predpismi Únie.“

                              b)

                              Kapitola V sa mení a dopĺňa takto:

                                          i)

                                          Bod 1 písm. e) sa nahrádza takto:

                                                      „e)

                                                      pochádza zo zvierat postihnutých chorobami zvierat, pre ktoré sú stanovené veterinárne predpisy v právnych predpisoch Únie uvedených v prílohe I k smernici Rady 2002/99/ES (1), okrem prípadov, ak je získané v súlade s osobitnými požiadavkami stanovenými v uvedených právnych predpisoch, pokiaľ to v oddiele IV nie je stanovené inak;

                                          ii)

                                          bod 2 sa nahrádza takto:

                                                      „2.

                                                      Úradný veterinárny lekár môže stanoviť požiadavky týkajúce sa používania mäsa získaného zo zvierat:

                                                                  a)

                                                                  ktoré boli nútene zabité mimo bitúnku, alebo

                                                                  b)

                                                                  ak je mäso získané zo stád, kde sa uplatní spracovanie mäsa v súlade s časťou E prílohy II k nariadeniu (ES) č. 2160/2003 pred umiestnením mäsa na trh.“

                  3.

                  V oddiele III kapitole II.3 sa body e) a f) nahrádzajú takto:

                              „e)

                              v prípade výskytu ohniska chorôb zvierat, pre ktoré sú stanovené veterinárne predpisy v právnych predpisoch Únie. To sa týka zvierat vnímavých na určitú dotknutú chorobu, ktoré pochádzajú z určitej oblasti podľa článku 2 smernice Rady 64/432/EHS (2);

                              f)

                              ak sú potrebné prísnejšie kontroly so zreteľom na výskyt nových chorôb alebo určitých chorôb uvedených na zozname OIE.

         (1)  Ú. v. ES L 18, 23.1.2003, s. 11.“

         (2)  Ú. v. ES 121, 29.7.1964, s. 1977.“


title: Nariadenie Komisie (EÚ) č. 234/2011 z  10. marca 2011 , ktorým sa vykonáva nariadenie Európskeho parlamentu a Rady (ES) č. 1331/2008, ktorým sa ustanovuje spoločný postup schvaľovania prídavných látok v potravinách, potravinárskych enzýmov a potravinárskych aróm  Text s významom pre EHP

text:
               11.3.2011

               SK

               Úradný vestník Európskej únie

               L 64/15

         NARIADENIE KOMISIE (EÚ) č. 234/2011
   z 10. marca 2011,
   ktorým sa vykonáva nariadenie Európskeho parlamentu a Rady (ES) č. 1331/2008, ktorým sa ustanovuje spoločný postup schvaľovania prídavných látok v potravinách, potravinárskych enzýmov a potravinárskych aróm
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1331/2008 zo 16. decembra 2008, ktorým sa ustanovuje spoločný postup schvaľovania prídavných látok v potravinách, potravinárskych enzýmov a potravinárskych aróm (1), a najmä na jeho článok 9 ods. 1,
   po porade s Európskym úradom pre bezpečnosť potravín v súlade s článkom 9 ods. 2 nariadenia (ES) č. 1331/2008,
   keďže:

               (1)

               Nariadením (ES) č. 1331/2008 sa stanovujú opatrenia postupu aktualizácie zoznamov látok, ktorých uvádzanie na trh je v Únii schválené v súlade s nariadením Európskeho parlamentu a Rady (ES) č. 1333/2008 zo 16. decembra 2008 o prídavných látkach v potravinách (2), nariadením Európskeho parlamentu a Rady (ES) č. 1332/2008 zo 16. decembra 2008 o potravinárskych enzýmoch (3) a nariadením Európskeho parlamentu a Rady (ES) č. 1334/2008 zo 16. decembra 2008 o arómach a určitých zložkách potravín s aromatickými vlastnosťami na použitie v potravinách (4) (ďalej len „sektorálne potravinárske právne predpisy“).

               (2)

               V súlade s článkom 9 nariadenia (ES) č. 1331/2008 má Komisia prijať vykonávacie opatrenia, pokiaľ ide o obsah, vypracovanie a predkladanie žiadostí o aktualizáciu zoznamov Únie v rámci každého sektorálneho potravinárskeho právneho predpisu, opatrenia týkajúce sa kontroly platnosti žiadostí a typ informácií, ktoré by mali byť zahrnuté v stanovisku Európskeho úradu pre bezpečnosť potravín (ďalej len „úrad“).

               (3)

               S cieľom aktualizovať príslušné zoznamy je potrebné overovať, či je používanie príslušnej látky v súlade so všeobecnými a osobitnými podmienkami používania stanovenými v príslušných sektorálnych potravinárskych právnych predpisoch.

               (4)

               Úrad prijal 9. júla 2009 vedecké stanovisko k požiadavkám v súvislosti s údajmi potrebnými na hodnotenie žiadostí týkajúcich sa prídavných látok v potravinách (5). Tieto údaje by sa mali poskytnúť pri predkladaní žiadosti o povolenie používania novej prídavnej látky v potravinách. V prípade, že ide o žiadosť o zmenu podmienok používania už schválenej prídavnej látky v potravinách alebo o zmenu špecifikácií takejto látky, nemusia sa údaje požadované na účely posúdenia rizík vyžadovať za predpokladu, že to žiadateľ opodstatní.

               (5)

               Úrad prijal 23. júla 2009 vedecké stanovisko k požiadavkám v súvislosti s údajmi potrebnými na hodnotenie žiadostí týkajúcich sa potravinárskych enzýmov (6). Tieto údaje by sa mali poskytnúť pri predkladaní žiadosti o povolenie používania nového potravinárskeho enzýmu. V prípade, že ide o žiadosť o zmenu podmienok používania už schváleného potravinárskeho enzýmu alebo o zmenu špecifikácií už schváleného potravinárskeho enzýmu, nemusia sa údaje požadované na účely posúdenia rizík vyžadovať za predpokladu, že to žiadateľ opodstatní.

               (6)

               Úrad prijal 19. mája 2010 vedecké stanovisko k požiadavkám v súvislosti s údajmi potrebnými na posúdenie rizík týkajúcich sa aróm určených na používanie v potravinách a na potravinách (7). Tieto údaje by sa mali poskytnúť pri predkladaní žiadosti o povolenie používania novej arómy. V prípade, že ide o žiadosť o zmenu podmienok používania už schválenej arómy alebo o zmenu špecifikácií už schválenej arómy, nemusia sa údaje požadované na účely posúdenia rizík vyžadovať za predpokladu, že to žiadateľ opodstatní.

               (7)

               Je dôležité, aby sa toxikologické skúšky vykonávali podľa určitej normy. Preto by sa mala dodržiavať smernica Európskeho parlamentu a Rady 2004/10/ES z 11. februára 2004 o zosúlaďovaní zákonov, predpisov a správnych opatrení uplatňovaných na zásady správnej laboratórnej praxe a overovanie ich uplatňovania pri testoch chemických látok (8). V prípade vykonávania takýchto skúšok mimo územia Únie by sa mali dodržiavať „zásady OECD týkajúce sa správnej laboratórnej praxe“ (GLP – good laboratory practice) (OECD, 1998) (9).

               (8)

               Používanie prídavných látok v potravinách a potravinárskych enzýmov by malo byť vždy technologicky odôvodnené. Žiadatelia by takisto mali vysvetliť v prípade prídavnej látky v potravinách, prečo sa príslušný technologický účinok nedá dosiahnuť inými z ekonomického a technologického hľadiska uskutočniteľnými spôsobmi.

               (9)

               Používanie látky by sa malo povoliť, ak to nezavedie spotrebiteľa. Žiadatelia by mali vysvetliť, že požadované spôsoby použitia nezavádzajú spotrebiteľa. V prípade prídavnej látky v potravinách by sa takisto mali vysvetliť výhody a prínosy pre spotrebiteľa.

               (10)

               Bez toho, aby bol dotknutý článok 9 nariadenia (ES) č. 1332/2008, článok 19 nariadenia (ES) č. 1333/2008 a článok 13 nariadenia (ES) č. 1334/2008, Komisia by mala overiť platnosť žiadosti a to, či patrí do rozsahu pôsobnosti príslušného sektorálneho potravinárskeho právneho predpisu. V prípade potreby by malo byť zohľadnené odporúčanie úradu, pokiaľ ide o vhodnosť údajov predložených na účely posúdenia rizík. Takéto overovanie by nemalo oddialiť posúdenie žiadosti.

               (11)

               Informácie poskytnuté v stanovisku úradu by mali stačiť na to, aby bolo možné zistiť, či je schválenie navrhovaného spôsobu použitia príslušnej látky bezpečné z pohľadu spotrebiteľov. To zahŕňa v prípade potreby závery o toxicite látky a možné stanovenie prijateľného denného príjmu (ADI – acceptable daily intake) vyjadrené v číselnej podobe s podrobnými údajmi týkajúcimi sa posúdenia vystavenia prostredníctvom stravy v prípade všetkých kategórií potravín vrátane vystavenia zraniteľných spotrebiteľských skupín.

               (12)

               Žiadateľ by mal takisto zohľadniť podrobné usmernenie týkajúce sa údajov požadovaných na účely posúdenia rizík, ktoré stanovil úrad (Vestník EFSA (10)).

               (13)

               V tomto nariadení sú zohľadnené súčasné vedecké a technické poznatky. Komisia môže zrevidovať toto nariadenie vo svetle akéhokoľvek vývoja v tejto oblasti a na základe akéhokoľvek úradom uverejneného zrevidovaného alebo dodatočného usmernenia.

               (14)

               Praktické opatrenia súvisiace so žiadosťou o povolenie prídavných látok v potravinách, potravinárskych enzýmov a aróm, ako sú adresy, kontaktné osoby, zasielanie dokumentov atď., by sa mali sprístupňovať v samostatnom oznámení Komisie a/alebo úradu.

               (15)

               Je potrebné poskytnúť časové obdobie umožňujúce žiadateľom splnenie ustanovení tohto nariadenia.

               (16)

               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TOTO NARIADENIE:
   KAPITOLA I

      VŠEOBECNÉ USTANOVENIA

   Článok 1
   Rozsah pôsobnosti
   Toto nariadenie sa vzťahuje na žiadosti uvedené v článku 3 ods. 1 nariadenia (ES) č. 1331/2008, ktorým sa ustanovuje spoločný postup schvaľovania prídavných látok v potravinách, potravinárskych enzýmov a potravinárskych aróm.
   KAPITOLA II

      OBSAH, VYPRACOVANIE A PREDLOŽENIE ŽIADOSTI

   Článok 2
   Obsah žiadosti
   1.   Žiadosť uvedená v článku 1 pozostáva z týchto častí:

               a)

               listu;

               b)

               technickej dokumentácie;

               c)

               zhrnutia dokumentácie.

         2.   List uvedený v odseku 1 písm. a) sa koncipuje podľa vzoru uvedeného v prílohe.
   3.   Technická dokumentácia uvedená v odseku 1 písm. b) obsahuje:

               a)

               administratívne údaje stanovené v článku 4;

               b)

               údaje požadované na účely posúdenia rizík, stanovené v článkoch 5, 6, 8 a 10, a

               c)

               údaje požadované na účely riadenia rizík, stanovené v článkoch 7, 9 a 11.

         4.   V prípade žiadosti o zmenu podmienok používania už schválenej prídavnej látky v potravinách, potravinárskeho enzýmu alebo arómy nemusia sa všetky údaje uvedené v článkoch 5 až 11 vyžadovať. Žiadateľ predkladá overiteľné odôvodnenie o tom, prečo navrhované zmeny nevplývajú na výsledky existujúceho posúdenia rizík.
   5.   V prípade žiadosti o zmenu špecifikácií už schválenej prídavnej látky v potravinách, potravinárskeho enzýmu alebo arómy:

               a)

               údaje sa môžu obmedziť na odôvodnenie žiadosti a zmien v špecifikácii;

               b)

               žiadateľ predkladá overiteľné odôvodnenie o tom, prečo navrhované zmeny nevplývajú na výsledky existujúceho posúdenia rizík.

         6.   Zhrnutie dokumentácie uvedenej v odseku 1 písm. c) zahŕňa podložené vyhlásenie o tom, že používanie produktu je v súlade s podmienkami stanovenými:

               a)

               v článku 6 nariadenia (ES) č. 1332/2008 alebo

               b)

               v článkoch 6, 7 a 8 nariadenia (ES) č. 1333/2008, alebo

               c)

               v článku 4 nariadenia (ES) č. 1334/2008.

         Článok 3
   Vypracovanie a predkladanie
   1.   Žiadosti sa zasielajú Komisii. Žiadateľ má na zreteli praktické usmernenie o predkladaní žiadostí sprístupnené Komisiou (webová stránka Generálneho riaditeľstva pre zdravie a spotrebiteľov) (11).
   2.   Na účely zostavenia zoznamu potravinárskych enzýmov Únie uvedeného v článku 17 nariadenia (ES) č. 1332/2008 je lehota na predkladanie žiadostí 24 mesiacov po dátume uplatňovania vykonávacích opatrení stanovených týmto nariadením.
   Článok 4
   Administratívne údaje
   Administratívne údaje uvedené v článku 2 ods. 3 písm. a) obsahujú:

               a)

               názov žiadateľa (spoločnosti, organizácie atď.), adresu a kontaktné údaje;

               b)

               názov výrobcu(-ov) látky v prípade, že sa odlišuje od názvu žiadateľa, adresu a kontaktné údaje;

               c)

               meno osoby zodpovednej za dokumentáciu, adresu a kontaktné údaje;

               d)

               dátum predloženia dokumentácie;

               e)

               druh žiadosti, t. j. žiadosť týkajúcu sa prídavnej látky v potravinách, potravinárskeho enzýmu alebo arómy;

               f)

               v prípade potreby chemický názov podľa názvoslovia IUPAC;

               g)

               v prípade potreby E-číslo prídavnej látky v potravinách vymedzené v právnych predpisoch Únie týkajúcich sa prídavných látok v potravinách;

               h)

               v prípade potreby odkaz na podobné schválené potravinárske enzýmy;

               i)

               v prípade potreby FL-číslo arómy vymedzené v právnych predpisoch Únie týkajúcich sa aróm;

               j)

               v prípade potreby informácie o povoleniach patriacich do rozsahu pôsobnosti nariadenia Európskeho parlamentu a Rady (ES) č. 1829/2003 z 22. septembra 2003 o geneticky modifikovaných potravinách a krmivách (12);

               k)

               obsah dokumentácie;

               l)

               zoznam podkladov a ostatných súčastí žiadosti; žiadateľ uvádza počet strán a názvy jednotlivých zväzkov dokumentácie predložených na podporu žiadosti; zahrnie sa podrobný zoznam s odkazom na počty strán;

               m)

               zoznam častí dokumentácie, s ktorými sa má zaobchádzať ako s dôvernými; žiadatelia uvádzajú, s čím sa má zaobchádzať ako s dôvernými informáciami, a predkladajú na tieto účely overiteľné odôvodnenie v súlade s článkom 12 nariadenia (ES) č. 1331/2008.

         Článok 5
   Všeobecné ustanovenia týkajúce sa údajov požadovaných na účely posúdenia rizík
   1.   Dokumentácia predložená na podporu žiadosti na účely hodnotenia bezpečnosti látky umožňuje komplexné posúdenie rizík spojených s príslušnou látkou a umožňuje overenie toho, že príslušná látka nepredstavuje ohrozenie bezpečnosti spotrebiteľa v zmysle článku 6 písm. a) nariadenia (ES) č. 1332/2008, článku 6 ods. 1 písm. a) nariadenia (ES) č. 1333/2008 a článku 4 písm. a) nariadenia (ES) č. 1334/2008.
   2.   Dokumentácia pripojená k žiadosti obsahuje všetky údaje, ktoré sú k dispozícii a sú relevantné z hľadiska posúdenia rizík (t. j. úplné znenie všetkých citovaných uverejnených dokumentov, úplné znenie pôvodných neuverejnených štúdií).
   3.   Žiadateľ má na zreteli posledné usmernenia prijaté alebo schválené úradom, dostupné v čase podávania žiadosti (Vestník EFSA).
   4.   Poskytuje sa zdokumentovanie postupu uplatňovaného pri zhromažďovaní údajov vrátane stratégií vyhľadávania literatúry (stanovené hypotézy, použité kľúčové slová, použité databázy, časové pokrytie, limitačné kritériá atď.) a komplexný výsledok tohto vyhľadávania.
   5.   Opisuje a zdôvodňuje sa stratégia hodnotenia bezpečnosti a súvisiaca testovacia stratégia spolu s odôvodnením zahrnutia a vylúčenia konkrétnych štúdií a/alebo informácií.
   6.   Na žiadosť úradu sa sprístupňujú individuálne nespracované údaje neuverejnených štúdií, a pokiaľ je to možné, uverejnených štúdií, ako aj individuálne výsledky vyšetrení.
   7.   V prípade každej biologickej alebo toxikologickej štúdie sa objasňuje, či testovací materiál vyhovuje navrhovanej alebo existujúcej špecifikácii. V prípade, že sa testovací materiál líši od uvedenej špecifikácie, žiadateľ preukazuje, že uvedené údaje majú význam z hľadiska danej látky.
   Toxikologické štúdie sa vykonávajú v zariadeniach spĺňajúcich požiadavky smernice 2004/10/ES alebo v prípade, že sa vykonávajú mimo územia Únie, vykonávajú sa podľa „zásad OECD týkajúcich sa správnej laboratórnej praxe“ (GLP). Žiadateľ poskytuje dôkazy o tom, že sú uvedené požiadavky splnené. V prípade štúdií, ktoré neboli vykonané podľa štandardných protokolov, sa poskytuje výklad údajov, ako aj odôvodnenie ich vhodnosti na účely posúdenia rizík.
   8.   Žiadateľ navrhuje celkový záver týkajúci sa bezpečnosti navrhovaných spôsobov použitia príslušnej látky. Celkové vyhodnotenie možného rizika pre ľudské zdravie sa robí v kontexte známeho alebo pravdepodobného vystavenia človeka.
   Článok 6
   Osobitné údaje vyžadované na účely posúdenia rizík v súvislosti s prídavnými látkami v potravinách
   1.   Okrem údajov, ktoré sa majú poskytnúť v zmysle článku 5, poskytujú sa informácie:

               a)

               o totožnosti a charakterizácii prídavnej látky v potravinách vrátane navrhovaných špecifikácií a analytických údajov;

               b)

               v prípade potreby o veľkosti častíc, distribúcii veľkosti častíc a iných fyzikálno–chemických vlastnostiach;

               c)

               o výrobnom postupe;

               d)

               o prítomnosti nečistôt;

               e)

               o stabilite, reakciách a správaní v potravinách, do ktorých sa prídavná látka pridáva;

               f)

               v prípade potreby o existujúcich povoleniach a posúdeniach rizík;

               g)

               o navrhovanej bežnej a maximálnej miere používania v kategóriách potravín uvedených v zozname Únie alebo v novonavrhovanej kategórii potravín, prípadne v konkrétnejšej potravine patriacej do jednej z týchto kategórií;

               h)

               o posúdení vystavenia prostredníctvom stravy;

               i)

               o biologických a toxikologických údajoch.

         2.   Pokiaľ ide o biologické a toxikologické údaje uvedené v odseku 1 písm. i), zahŕňajú sa tieto hlavné oblasti:

               a)

               toxikokinéza;

               b)

               subchronická toxicita;

               c)

               genotoxicita;

               d)

               chronická toxicita/karcinogénnosť;

               e)

               reprodukčná a vývojová toxicita.

         Článok 7
   Údaje vyžadované na účely riadenia rizík v súvislosti s prídavnými látkami v potravinách
   1.   Dokumentácia predložená na podporu žiadosti zahŕňa informácie potrebné na overenie toho, či existuje odôvodnená technologická potreba, ktorú nemožno dosiahnuť inými z ekonomického a technologického hľadiska uskutočniteľnými spôsobmi, a či navrhované spôsoby použitia nezavádzajú spotrebiteľa v zmysle článku 6 ods. 1 písm. b) a c) nariadenia (ES) č. 1333/2008.
   2.   S cieľom zabezpečiť overenie uvedené v odseku 1 sa poskytujú primerané a postačujúce dôkazy týkajúce sa:

               a)

               totožnosti prídavnej látky v potravinách vrátane odkazu na existujúce špecifikácie;

               b)

               funkcie a technologickej potreby v súvislosti s hladinou navrhovanou pre každú kategóriu potravín alebo produktov, pre ktorú sa vyžaduje schválenie, a vysvetlenia, prečo sa toto nedá dosiahnuť inými z ekonomického a technologického hľadiska praktickými spôsobmi;

               c)

               skúmania účinnosti príslušnej prídavnej látky v potravinách v súvislosti s plánovaným účinkom v navrhovanej miere použitia;

               d)

               výhod a úžitku pre spotrebiteľa. Žiadateľ zohľadňuje požiadavky stanovené v článku 6 ods. 2 nariadenia (ES) č. 1333/2008;

               e)

               toho, prečo by používanie nezavádzalo spotrebiteľa;

               f)

               navrhovanej bežnej a maximálnej miery používania v kategóriách potravín uvedených v zozname Únie alebo v novonavrhovanej kategórii potravín, prípadne v konkrétnejšej potravine patriacej do jednej z týchto kategórií;

               g)

               posúdenia vystavenia založeného na bežnom a maximálnom plánovanom používaní pre každú príslušnú kategóriu alebo produkt;

               h)

               množstva prídavnej látky prítomnej v konečnej potravine konzumovanej spotrebiteľom;

               i)

               analytických metód umožňujúcich zisťovanie a kvantifikáciu prídavnej látky v potravinách alebo jej rezíduí v potravinách;

               j)

               v prípade potreby súladu s osobitými podmienkami týkajúcimi sa sladidiel a farbív stanovenými v článkoch 7 a 8 nariadenia (ES) č. 1333/2008.

         Článok 8
   Osobitné údaje vyžadované na účely posúdenia rizík v súvislosti s potravinárskymi enzýmami
   1.   Okrem údajov, ktoré sa majú poskytnúť v zmysle článku 5, poskytujú sa informácie:

               a)

               o názve(-och), synonymách, skratkách a klasifikácii(-iách);

               b)

               o čísle Komisie pre enzýmy;

               c)

               o navrhovaných špecifikáciách vrátane pôvodu;

               d)

               o vlastnostiach;

               e)

               o odkaze na akýkoľvek podobný potravinársky enzým;

               f)

               o zdrojovom materiáli;

               g)

               o výrobnom postupe;

               h)

               o stabilite, reakciách a správaní v potravinách, v ktorých sa používa príslušný potravinársky enzým;

               i)

               v prípade potreby o existujúcich povoleniach a hodnoteniach;

               j)

               o navrhovaných spôsoboch použitia v potravinách a v prípade potreby o navrhovanej bežnej a maximálnej miere použitia;

               k)

               o posúdení vystavenia prostredníctvom stravy;

               l)

               o biologických a toxikologických údajoch.

         2.   Pokiaľ ide o biologické a toxikologické údaje uvedené v odseku 1 písm. l), zahŕňajú sa tieto hlavné oblasti:

               a)

               subchronická toxicita;

               b)

               genotoxicita.

         Článok 9
   Údaje vyžadované na účely riadenia rizík v súvislosti s potravinárskymi enzýmami
   1.   Dokumentácia predložená na podporu žiadosti zahŕňa informácie potrebné na overenie toho, či existuje odôvodnená technologická potreba a či navrhované spôsoby použitia nezavádzajú spotrebiteľa v zmysle článku 6 písm. b) a c) nariadenia (ES) č. 1332/2008.
   2.   S cieľom zabezpečiť overenie uvedené v odseku 1 sa poskytujú primerané a postačujúce dôkazy týkajúce sa:

               a)

               totožnosti príslušného potravinárskeho enzýmu vrátane odkazu na špecifikácie;

               b)

               funkcie a technologickej potreby vrátane opisu typického(-ých) procesu(-ov), pri ktorom(-ých) sa príslušný potravinársky enzým môže použiť;

               c)

               účinku príslušného potravinárskeho enzýmu na konečnú potravinu;

               d)

               toho, prečo by používanie nezavádzalo spotrebiteľa;

               e)

               v prípade potreby navrhovanej bežnej a maximálnej miery používania;

               f)

               posúdenia vystavenia prostredníctvom stravy, ako sa opisuje v usmernení úradu týkajúcom sa potravinárskych enzýmov (13).

         Článok 10
   Osobitné údaje požadované na účely posúdenia rizík v súvislosti s arómami
   1.   Okrem údajov, ktoré sa majú poskytnúť v zmysle článku 5, poskytujú sa informácie:

               a)

               o výrobnom postupe;

               b)

               o špecifikáciách;

               c)

               v prípade potreby informácie o veľkosti častíc, distribúcii veľkosti častíc a iných fyzikálno–chemických vlastnostiach;

               d)

               v prípade potreby o existujúcich povoleniach a hodnoteniach;

               e)

               o navrhovaných spôsoboch použitia v potravinách a o navrhovanej bežnej a maximálnej miere použitia v kategóriách podľa zoznamu Únie alebo v konkrétnejšom type produktu v rámci týchto kategórií;

               f)

               o údajoch o zdrojoch stravy;

               g)

               o posúdení vystavenia prostredníctvom stravy;

               h)

               o biologických a toxikologických údajoch.

         2.   Pokiaľ ide o biologické a toxikologické údaje uvedené v odseku 1 písm. h), zahŕňajú sa tieto hlavné oblasti:

               a)

               preskúmanie štrukturálnej/metabolickej podobnosti s aromatickými látkami v rámci existujúceho hodnotenia látok patriacich k skupine arómy (FGE – flavouring group evaluation);

               b)

               genotoxicita;

               c)

               v prípade potreby subchronická toxicita;

               d)

               v prípade potreby vývojová toxicita;

               e)

               v prípade potreby údaje o chronickej toxicite a karcinogénnosti.

         Článok 11
   Údaje vyžadované na účely riadenia rizík v súvislosti s arómami
   Dokumentácia predložená na podporu žiadosti zahŕňa tieto informácie:

               a)

               totožnosť arómy vrátane odkazu na existujúce špecifikácie;

               b)

               organoleptické vlastnosti látky;

               c)

               navrhovanú bežnú a maximálnu mieru použitia v kategóriách potravín alebo v konkrétnejšej potravine patriacej do jednej z týchto kategórií;

               d)

               posúdenie vystavenia založené na bežnom a maximálnom plánovanom používaní pre každú príslušnú kategóriu alebo produkt.

         KAPITOLA III

      OPATRENIA TÝKAJÚCE SA KONTROLY PLATNOSTI ŽIADOSTI

   Článok 12
   Postupy
   1.   Po doručení žiadosti Komisia bezodkladne overuje, či prídavná látka v potravinách, potravinársky enzým alebo aróma patrí do rozsahu pôsobnosti príslušného sektorálneho potravinárskeho právneho predpisu, ako aj to, či žiadosť obsahuje všetky prvky požadované podľa kapitoly II.
   2.   Ak žiadosť obsahuje všetky prvky požadované podľa kapitoly II, Komisia v prípade potreby žiada úrad o overenie vhodnosti údajov na posúdenie rizík v súlade s vedeckými stanoviskami týkajúcimi sa požiadaviek v súvislosti s údajmi potrebnými na hodnotenie žiadostí týkajúcich sa látky, ako aj o vypracovanie stanoviska, pokiaľ je to vhodné.
   3.   Do 30 pracovných dní od doručenia žiadosti Komisie úrad informuje Komisiu listom o vhodnosti údajov na posúdenie rizík. Ak úrad pokladá údaje za vhodné na posúdenie rizík, lehota na hodnotenie uvedená v článku 5 ods. 1 nariadenia (ES) č. 1331/2008 sa začína dňom, keď je Komisii doručený list od úradu.
   V súlade s článkom 17 ods. 4 druhým pododsekom písm. a) nariadenia (ES) č. 1332/2008 sa však v prípade stanovenia zoznamu potravinárskych enzýmov Únie článok 5 ods. 1 nariadenia (ES) č. 1331/2008 neuplatňuje.
   4.   V prípade žiadosti o aktualizáciu zoznamu prídavných látok v potravinách, potravinárskych enzýmov alebo aróm Únie môže Komisia požadovať od žiadateľa dodatočné informácie v súvislosti s platnosťou žiadosti, pričom oznámi žiadateľovi lehotu, do ktorej sa uvedené informácie poskytnú. V prípade žiadostí predložených v súlade s článkom 17 ods. 2 nariadenia (ES) č. 1332/2008 Komisia určuje uvedenú lehotu spolu so žiadateľom.
   5.   V prípade, že žiadosť nepatrí do rozsahu pôsobnosti príslušného sektorálneho potravinárskeho právneho predpisu alebo ak neobsahuje všetky prvky požadované podľa kapitoly II, alebo ak úrad uzná údaje na posúdenie rizík za nevhodné, žiadosť sa pokladá za neplatnú. V takomto prípade Komisia o tom informuje žiadateľa, členské štáty a úrad, pričom uvedie dôvody, prečo sa žiadosť pokladá za neplatnú.
   6.   Odchylne od odseku 5 sa môže žiadosť pokladať za platnú aj vtedy, ak neobsahuje všetky prvky požadované podľa kapitoly II, a to za predpokladu, že žiadateľ predložil overiteľné odôvodnenie pre každý chýbajúci prvok.
   KAPITOLA IV

      STANOVISKO ÚRADU

   Článok 13
   Informácie, ktoré majú byť zahrnuté v stanovisku úradu
   1.   Stanovisko úradu zahŕňa tieto informácie:

               a)

               totožnosť a charakterizáciu prídavných látok v potravinách, potravinárskeho enzýmu alebo arómy;

               b)

               posúdenie biologických a toxikologických údajov;

               c)

               posúdenie vystavenia prostredníctvom stravy vo vzťahu k obyvateľstvu Európy s prihliadnutím na iné možné zdroje vystavenia prostredníctvom stravy;

               d)

               celkové posúdenie rizík stanovujúce, ak je to možné a relevantné, smerodajnú hodnotu odporúčanú na zachovanie zdravia, prípadne spolu s uvedením neistôt a obmedzení;

               e)

               v prípade, že vystavenie prostredníctvom stravy prevyšuje smerodajnú hodnotu odporúčanú na zachovanie zdravia, prikladá sa podrobné posúdenie vystavenia príslušnej látke prostredníctvom stravy, pokiaľ možno spolu s posúdením celkového vystavenia pre každú kategóriu potravín alebo každú potravinu, v ktorej prípade je používanie príslušnej látky povolené alebo sa oň požiadalo;

               f)

               závery.

         2.   Komisia môže požiadať o špecifickejšie dodatočné informácie vo svojej žiadosti o stanovisko úradu.
   KAPITOLA V

      ZÁVEREČNÉ USTANOVENIA

   Článok 14
   Nadobudnutie účinnosti a uplatňovanie
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   Uplatňuje sa od 11. septembra 2011.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 10. marca 2011

            Za Komisiu

            predseda

         José Manuel BARROSO

      (1)  Ú. v. EÚ L 354, 31.12.2008, s. 1.

      (2)  Ú. v. EÚ L 354, 31.12.2008, s. 16.

      (3)  Ú. v. EÚ L 354, 31.12.2008, s. 7.

      (4)  Ú. v. EÚ L 354, 31.12.2008, s. 34.

      (5)  http://www.efsa.europa.eu/en/scdocs/doc/1188.pdf.

      (6)  http://www.efsa.europa.eu/en/scdocs/doc/1305.pdf.

      (7)  http://www.efsa.europa.eu/en/scdocs/doc/1623.pdf.

      (8)  Ú. v. EÚ L 50, 20.2.2004, s. 44.

      (9)  Súbor zásad OECD týkajúcich sa správnej laboratórnej praxe a monitorovania zhody. Číslo 1. Zásady OECD týkajúce sa správnej laboratórnej praxe (v revidovanom znení z roku 1997) ENV/MC/CHEM(98)17.

      (10)  http://www.efsa.europa.eu/en/efsajournal.htm.

      (11)  http://ec.europa.eu/dgs/health_consumer/index_en.htm.

      (12)  Ú. v. EÚ L 268, 18.10.2003, s. 1.

      (13)  Usmernenie EFSA vypracované Vedeckou skupinou pre materiály, enzýmy, arómy a technologické pomocné látky prichádzajúce do styku s potravinami na účely predkladania dokumentácie k potravinárskym enzýmom. The EFSA Journal (Vestník EFSA) (2009) 1305, s. 1.

      PRÍLOHA

         VZOR LISTU PRIPOJENÉHO K ŽIADOSTI TÝKAJÚCEJ SA DOPLNKOVÝCH LÁTOK V POTRAVINÁCH

      EURÓPSKA KOMISIA
      Generálne riaditeľstvo
      Riaditeľstvo
      Oddelenie
      Dátum: …
      Vec: Žiadosť o povolenie doplnkovej látky v potravinách v súlade s nariadením (ES) č. 1331/2008

                  

                  Žiadosť o povolenie novej prídavnej látky v potravinách

                  

                  Žiadosť o zmenu podmienok používania už schválenej prídavnej látky v potravinách

                  

                  Žiadosť o zmenu špecifikácií už schválenej prídavnej látky v potravinách

            (Jasne uviesť zaškrtnutím jedného z rámčekov.)
      Žiadateľ(-lia) a/alebo jeho/ich zástupca(-ovia) v Európskej únii
      (názov, adresa …)
      …
      …
      …
      predkladá(-ajú) túto žiadosť o aktualizovanie zoznamu prídavných látok v potravinách EÚ.
      Názov prídavnej látky v potravinách:
      …
      Číslo ELINCS alebo EINECS (ak bolo pridelené)
      Číslo CAS (v prípade potreby)
      Funkčná(-é) skupina(-y) prídavných látok v potravinách (1):
      (uveďte)
      …
      Kategórie potravín a požadované úrovne:

                  Kategória potravín

                  Bežná miera použitia

                  Maximálna navrhovaná miera použitia

            S úctou
      Podpis: …
      Prílohy:

                  

                  úplná dokumentácia

                  

                  zhrnutie dokumentácie určené pre verejnosť

                  

                  podrobné zhrnutie dokumentácie

                  

                  zoznam častí dokumentácie, v súvislosti s ktorými sa žiada o zaobchádzanie ako s dôvernými informáciami

                  

                  kópia administratívnych údajov žiadateľa(-ov).

         VZOR LISTU PRIPOJENÉHO K ŽIADOSTI TÝKAJÚCEJ SA POTRAVINÁRSKYCH ENZÝMOV

      EURÓPSKA KOMISIA
      Generálne riaditeľstvo
      Riaditeľstvo
      Oddelenie
      Dátum: …
      Vec: Žiadosť o povolenie potravinárskeho enzýmu v súlade s nariadením (ES) č. 1331/2008

                  

                  Žiadosť o povolenie nového potravinárskeho enzýmu

                  

                  Žiadosť o zmenu podmienok používania už schváleného potravinárskeho enzýmu

                  

                  Žiadosť o zmenu špecifikácií už schváleného potravinárskeho enzýmu

            (Jasne uviesť zaškrtnutím jedného z rámčekov.)
      Žiadateľ(-lia) a/alebo jeho/ich zástupca(-ovia) v Európskej únii
      (názov, adresa …)
      …
      …
      predkladá(-ajú) túto žiadosť o aktualizovanie zoznamu prídavných látok v potravinách EÚ.
      Názov potravinárskeho enzýmu:
      …
      Klasifikačné číslo enzýmu Komisie pre enzýmy Medzinárodnej únie pre biochémiu a molekulárnu biológiu (IUBMB)
      Zdrojový materiál
      …
      …

                  Názov

                  Špecifikácie

                  Potraviny

                  Podmienky používania

                  Obmedzenia predaja potravinárskeho enzýmu konečnému spotrebiteľovi

                  Osobitná požiadavka v súvislosti s označovaním potravín

            S úctou
      Podpis: …
      Prílohy:

                  

                  úplná dokumentácia

                  

                  zhrnutie dokumentácie určené pre verejnosť

                  

                  podrobné zhrnutie dokumentácie

                  

                  zoznam častí dokumentácie, v súvislosti s ktorými sa žiada o zaobchádzanie ako s dôvernými informáciami

                  

                  kópia administratívnych údajov žiadateľa(-ov).

         VZOR LISTU PRIPOJENÉHO K ŽIADOSTI TÝKAJÚCEJ SA ARÓM

      EURÓPSKA KOMISIA
      Generálne riaditeľstvo
      Riaditeľstvo
      Oddelenie
      Dátum: …
      Vec: Žiadosť o povolenie potravinárskej arómy v súlade s nariadením (ES) č. 1331/2008

                  

                  Žiadosť o povolenie novej aromatickej látky

                  

                  Žiadosť o povolenie nového aromatického prípravku

                  

                  Žiadosť o povolenie nového aromatického prekurzora

                  

                  Žiadosť o povolenie novej arómy získanej tepelným procesom

                  

                  Žiadosť o povolenie inej novej arómy

                  

                  Žiadosť o schválenie nového zdrojového materiálu

                  

                  Žiadosť o zmenu podmienok používania už schválenej potravinárskej arómy

                  

                  Žiadosť o zmenu špecifikácií už schválenej potravinárskej arómy

            (Jasne uviesť zaškrtnutím jedného z rámčekov.)
      Žiadateľ(-lia) a/alebo jeho/ich zástupca(-ovia) v Európskej únii
      (názov, adresa …)
      …
      …
      predkladá(-ajú) túto žiadosť o aktualizovanie zoznamu potravinárskych aróm EÚ.
      Názov arómy alebo zdrojového materiálu:
      …
      Číslo FL-, CAS-, JECFA-, CoE- (ak bolo pridelené)
      Organoleptické vlastnosti arómy
      …
      Kategórie potravín a požadované úrovne:

                  Kategória potravín

                  Bežná miera použitia

                  Maximálna navrhovaná miera použitia

            S úctou
      Podpis: …
      Prílohy:

                  

                  úplná dokumentácia

                  

                  zhrnutie dokumentácie určené pre verejnosť

                  

                  podrobné zhrnutie dokumentácie

                  

                  zoznam častí dokumentácie, v súvislosti s ktorými sa žiada o zaobchádzanie ako s dôvernými informáciami

                  

                  kópia administratívnych údajov žiadateľa(-ov).

         (1)  Funkčné skupiny prídavných látok používaných v potravinách a prídavných látok používaných v prídavných látkach v potravinách a v potravinárskych enzýmoch sú uvedené v zozname v prílohe I k nariadeniu (ES) č. 1333/2008. Ak prídavná látka nepatrí ani do jednej z uvedených skupín, môže sa navrhnúť nový názov funkčnej skupiny a jej vymedzenie.


title: Vykonávacie nariadenie Komisie (EÚ) č. 726/2014 z  30. júna 2014 , ktorým sa mení nariadenie Rady (ES) č. 992/95, pokiaľ ide o novú colnú kvótu pre upravené slede s pôvodom v Nórsku

text:
               1.7.2014

               SK

               Úradný vestník Európskej únie

               L 192/41

         VYKONÁVACIE NARIADENIE KOMISIE (EÚ) č. 726/2014
   z 30. júna 2014,
   ktorým sa mení nariadenie Rady (ES) č. 992/95, pokiaľ ide o novú colnú kvótu pre upravené slede s pôvodom v Nórsku
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 992/95 z 10. apríla 1995 o otvorení a správe colných kvót Spoločenstva pre niektoré poľnohospodárske produkty a produkty z rýb s pôvodom v Nórsku (1), a najmä na jeho článok 5 ods. 1 písm. b),
   keďže:

               (1)

               Rozhodnutím Rady 2014/343/EÚ (2) sa v dôsledku pristúpenia Chorvátskej republiky k Európskej únii schválilo podpísanie a predbežné uplatňovanie dodatkového protokolu k dohode medzi Európskym hospodárskym spoločenstvom a Nórskym kráľovstvom.

               (2)

               Dodatkový protokol stanovuje novú colnú kvótu na prepustenie určitých upravených sleďov s pôvodom v Nórsku do voľného obehu v Európskej únii.

               (3)

               S cieľom uplatňovať novú colnú kvótu je potrebné zmeniť nariadenie (ES) č. 992/95.

               (4)

               Nová colná kvóta by sa mala uplatňovať počas obdobia dvanástich mesiacov. V súlade s rozhodnutím 2014/343/EÚ by sa mala uplatňovať odo dňa predbežného uplatňovania dodatkového protokolu. Toto nariadenie by sa preto malo uplatňovať od rovnakého dátumu.

               (5)

               Opatrenia stanovené v tomto nariadení sú v súlade so stanoviskom Výboru pre colný kódex,

         PRIJALA TOTO NARIADENIE:
   Článok 1
   V prílohe k nariadeniu (ES) č. 992/95 sa dopĺňa tento riadok:

                  „09.0859

                  ex 1604 12 91
                  ex 1604 12 99

                  10
                  11
                  19

                  Slede, korenené a/alebo naložené v octe, v slanom náleve

                  Od 1.8.2014 do 31.7.2015

                  1 400 ton čistej hmotnosti bez nálevu

                  0“

   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   Uplatňuje sa od 1. augusta 2014.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 30. júna 2014

            Za Komisiu

            predseda

         José Manuel BARROSO

      (1)  Ú. v. ES L 101, 4.5.1995, s. 1.

      (2)  Ú. v. EÚ L 170, 11.6.2014, s. 3.


title: Vykonávacie nariadenie Komisie (EÚ) č. 1222/2013 z  29. novembra 2013 o povolení kyseliny propiónovej, propionátu sodného a propionátu amónneho ako kŕmnych doplnkových látok pre prežúvavce, ošípané a hydinu  Text s významom pre EHP

text:
               30.11.2013

               SK

               Úradný vestník Európskej únie

               L 320/16

         VYKONÁVACIE NARIADENIE KOMISIE (EÚ) č. 1222/2013
   z 29. novembra 2013
   o povolení kyseliny propiónovej, propionátu sodného a propionátu amónneho ako kŕmnych doplnkových látok pre prežúvavce, ošípané a hydinu
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
   keďže:

               (1)

               V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení.

               (2)

               V súlade s článkom 7 nariadenia (ES) č. 1831/2003 bola predložená žiadosť o povolenie kyseliny propiónovej, propionátu sodného a propionátu amónneho. K žiadosti boli priložené údaje a doklady požadované podľa článku 7 ods. 3 nariadenia (ES) č. 1831/2003.

               (3)

               Uvedená žiadosť sa týka povolenia, aby kyselina propiónová, propionát sodný a propionát amónny ako kŕmne doplnkové látky pre všetky druhy zvierat boli zaradené do kategórie doplnkových látok „technologické doplnkové látky“, do funkčnej skupiny „doplnkové látky do siláže“. Žiadosť zahŕňa aj ďalšie použitia tých istých látok, v prípade ktorých sa ešte neprijalo žiadne rozhodnutie.

               (4)

               Európsky úrad pre bezpečnosť potravín (ďalej len „úrad“) dospel vo svojom stanovisku zo 16. novembra 2011 (2) k záveru, že kyselina propiónová, propionát sodný a propionát amónny nemajú za navrhovaných podmienok použitia nepriaznivé účinky na zdravie zvierat, ľudské zdravie ani na životné prostredie. Tiež sa dospelo k záveru, že látky zlepšujú aeróbnu stabilitu ľahko silážovateľných materiálov. Úrad nepovažuje osobitné požiadavky na monitorovanie po uvedení na trh za potrebné. Úrad tiež overil správu o metódach analýzy kŕmnych doplnkových látok v krmive, ktorú predložilo referenčné laboratórium zriadené nariadením (ES) č. 1831/2003.

               (5)

               Z posúdenia príslušných látok vyplýva, že podmienky na udelenie povolenia v zmysle článku 5 nariadenia (ES) č. 1831/2003 sú splnené. Používanie uvedených látok by sa preto malo povoliť v súlade s prílohou k tomuto nariadeniu.

               (6)

               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TOTO NARIADENIE:
   Článok 1
   Látky uvedené v prílohe, ktoré patria do kategórie doplnkových látok „technologické doplnkové látky“ a do funkčnej skupiny „doplnkové látky do siláže“, sa za podmienok stanovených v uvedenej prílohe povoľujú ako doplnkové látky vo výžive zvierat.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 29. novembra 2013

            Za Komisiu

            predseda

         José Manuel BARROSO

      (1)  Ú. v. EÚ L 268, 18.10.2003, s. 29.

      (2)  EFSA Journal (Vestník EFSA) 2011; 9(12): 2446.

      PRÍLOHA

                  Identifikačné číslo doplnkovej látky

                  Názov/meno držiteľa povolenia

                  Doplnková látka

                  Zloženie, chemický vzorec, opis, analytická metóda

                  Druh alebo kategória zvierat

                  Maximálny vek

                  Minimálny obsah

                  Maximálny obsah

                  Iné ustanovenia

                  Koniec platnosti povolenia

                  mg/kg kompletného krmiva s 12 % obsahom vlhkosti

                     Kategória technologických doplnkových látok. Funkčná skupina: doplnkové látky do siláže

                  1k280

                  —

                  kyselina propiónová

                                 Zloženie doplnkovej látky

                              kyselina propiónová ≥ 99,5 %.

                                 Charakteristika účinnej látky

                                          kyselina propiónová ≥ 99,5 %

                                          C3H6O2, č. CAS: 79-09-4.

                                          Neprchavé rezíduum ≤ 0,01 % po vysušení pri 140 °C do konštantnej hmotnosti.

                                          Aldehydy ≤ 0,1 %, vyjadrené ako formaldehyd.

                                          Vyrobený chemickou syntézou.

                                 Metóda analýzy
                                  (1)

                              Kvantifikácia kyseliny propiónovej ako celkového obsahu kyseliny propiónovej v kŕmnej doplnkovej látke, premixoch, krmivách: ionová exklúzna vysokoúčinná kvapalinová chromatografia s detekciou indexu lomu (HPLC-RI).

                  prežúvavce

                  —

                  —

                  —

                              1.

                              Súčasné použitie s inými organickými kyselinami pri maximálnych povolených dávkach je kontraindikované.

                              2.

                              Doplnková látka sa používa v prípade ľahko silážovateľných materiálov (2).

                              3.

                              Súčasné použitie s inými zdrojmi účinnej látky nesmie prekročiť maximálny povolený obsah.

                              4.

                              Na účely bezpečnosti: počas manipulácie sa musí použiť ochranná dýchacia maska, ochranné okuliare, rukavice a ochranný odev.

                  20. decembra 2023

                  ošípané

                  —

                  30 000

                  hydina

                  —

                  10 000

                  1k281

                  —

                  propionát sodný

                                 Zloženie doplnkovej látky

                              propionát sodný ≥ 98,5 %.

                                 Charakteristika účinnej látky

                                          propionát sodný ≥ 98,5 %

                                          C3H5O2Na

                                          č. CAS: 137-40-6.

                                          Strata pri sušení ≤ 4 % určená sušením počas dvoch hodín pri 105 °C.

                                          Látky nerozpustné vo vode ≤ 0,1 %.

                                          Vyrobené chemickou syntézou.

                                 Metóda analýzy
                                  (1)

                              Kvantifikácia propionátu sodného v kŕmnej doplnkovej látke:

                                          1.

                                          ionová exklúzna vysokoúčinná kvapalinová chromatografia s detekciou indexu lomu (HPLC-RI) – na určenie celkového obsahu propionátu a

                                          2.

                                          atómová absorpčná spektroskopia, AAS (EN ISO 6869) – na určenie celkového sodíka.

                                    Kvantifikácia propionátu sodného ako celkového obsahu kyseliny propiónovej v premixoch, krmivách: ionová exklúzna vysokoúčinná kvapalinová chromatografia s detekciou indexu lomu (HPLC-RI).

                  prežúvavce

                  —

                  —

                  —

                              1.

                              Súčasné použitie s inými organickými kyselinami pri maximálnych povolených dávkach je kontraindikované.

                              2.

                              Doplnková látka sa používa v prípade ľahko silážovateľných materiálov (2).

                              3.

                              Súčasné použitie s inými zdrojmi účinnej látky nesmie prekročiť maximálny povolený obsah.

                              4.

                              Na účely bezpečnosti: počas manipulácie sa musí použiť ochranná dýchacia maska, ochranné okuliare, rukavice a ochranný odev.

                  20. decembra 2023

                  ošípané

                  —

                  30 000 (3)

                  hydina

                  —

                  10 000 (3)

                  1k284

                  —

                  propionát amónny

                                 Zloženie doplnkovej látky

                              prípravok propionátu amónneho ≥ 19,0 %, kyseliny propiónovej ≤ 80,0 % a vody ≤ 30 %.

                                 Charakteristika účinnej látky

                                          propionát amónny C3H9O2N

                                          č. CAS: 17496-08-1.

                                          Vyrobený chemickou syntézou.

                                 Metóda analýzy
                                  (1)

                              Kvantifikácia propionátu amónneho v kŕmnej doplnkovej látke:

                                          1.

                                          ionová exklúzna vysokoúčinná kvapalinová chromatografia s detekciou indexu lomu (HPLC-RI) – na určenie celkového obsahu propionátu a

                                          2.

                                          titrácia kyselinou sírovou a hydroxidom sodným na určenie amoniaku

                                    Kvantifikácia propionátu amónneho ako celkového obsahu kyseliny propiónovej v premixoch, krmivách:
                              ionová exklúzna vysokoúčinná kvapalinová chromatografia s detekciou indexu lomu (HPLC-RI).

                  prežúvavce

                  —

                  —

                  —

                              1.

                              Súčasné použitie s inými organickými kyselinami pri maximálnych povolených dávkach je kontraindikované.

                              2.

                              Doplnková látka sa používa v prípade ľahko silážovateľných materiálov (2).

                              3.

                              Súčasné použitie s inými zdrojmi účinnej látky nesmie prekročiť maximálny povolený obsah.

                              4.

                              Na účely bezpečnosti: počas manipulácie sa musí použiť ochranná dýchacia maska, ochranné okuliare, rukavice a ochranný odev.

                  20. decembra 2023

                  ošípané

                  —

                  30 000 (3)

                  hydina

                  —

                  10 000 (3)

         (1)  Podrobné informácie o analytických metódach sú k dispozícii na tejto adrese referenčného laboratória: http://irmm.jrc.ec.europa.eu/EURLs/EURL_feed_additives/Pages/index.aspx

         (2)  Ľahko silážovateľné krmivo: > 3 % rozpustných uhľohydrátov v čerstvom materiáli (napr. celá rastlina kukurice, mätonoh mnohokvetý, stoklas alebo dužina cukrovej repy). Nariadenie (ES) č. 429/2008 (Ú. v. EÚ L 133, 22.5.2008, s. 1).

         (3)  Kyselina propiónová.


title: Vykonávacie nariadenie Komisie (EÚ) 2015/1921 z 26. októbra 2015, ktorým sa mení nariadenie Rady (ES) č. 314/2004 o určitých reštriktívnych opatreniach voči Zimbabwe

text:
               27.10.2015

               SK

               Úradný vestník Európskej únie

               L 281/5

         VYKONÁVACIE NARIADENIE KOMISIE (EÚ) 2015/1921
   z 26. októbra 2015,
   ktorým sa mení nariadenie Rady (ES) č. 314/2004 o určitých reštriktívnych opatreniach voči Zimbabwe
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 314/2004 z 19. februára 2004 o určitých reštriktívnych opatreniach voči Zimbabwe (1), a najmä na jeho článok 11 písm. b),
   keďže:

               (1)

               V prílohe III k nariadeniu (ES) č. 314/2004 sa uvádza zoznam osôb a subjektov, na ktoré sa podľa uvedeného nariadenia vzťahuje zmrazenie finančných prostriedkov a hospodárskych zdrojov.

               (2)

               V rozhodnutí Rady 2011/101/SZBP (2) sa uvádzajú fyzické a právnické osoby, na ktoré sa vzťahujú obmedzenia podľa článku 5 uvedeného rozhodnutia, a nariadenie Rady (ES) č. 314/2004 umožňuje uplatnenie tohto rozhodnutia v rozsahu, v akom je potrebné opatrenie na úrovni Únie.

               (3)

               Dňa 26. októbra 2015 Rada rozhodla o vymazaní mena jednej zosnulej osoby, na ktorú by sa mali vzťahovať obmedzenia. Príloha III k nariadeniu (ES) č. 314/2004 by sa preto malo zodpovedajúcim spôsobom zmeniť,

         PRIJALA TOTO NARIADENIE:
   Článok 1
   Príloha III k nariadeniu (ES) č. 314/2004 sa mení v súlade s prílohou k tomuto nariadeniu.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 26. októbra 2015

            Za Komisiu

            v mene predsedu

            riaditeľ Útvaru pre nástroje zahraničnej politiky

      (1)  Ú. v. EÚ L 55, 24.2.2004, s. 1.

      (2)  Rozhodnutie Rady 2011/101/SZBP z 15. februára 2011 o reštriktívnych opatreniach voči Zimbabwe (Ú. v. EÚ L 42, 16.2.2011, s. 6).

      PRÍLOHA
      V prílohe III k nariadeniu (ES) č. 314/2004 sa pod nadpisom „I. Osoby“ vypúšťa táto fyzická osoba:
      I.   Osoby

         „Amos Bernard MIDZI (Mugenva). Dátum narodenia: 4.7.1952. Ďalšie informácie: a) bývalý minister baní a rozvoja baníctva; b) bývalý minister energetiky a rozvoja energetiky; c) predseda strany ZANU-PF v Harare; d) bývalý člen vlády napojený na vládnu frakciu strany ZANU-PF; e) organizoval konvoj prívržencov strany ZANU-PF a vojakov, ktorí v júni 2008 napadli ľudí a ničili domy, a f) napojený na násilnosti v Epworthe, podporoval základne milícií v roku 2008 a potom opäť v roku 2011.“